Latest Hindi News from India and Uttar Pradesh,Agra Samachar: अमित शाह भी मानते हैं कि आगरा के लिये इंटरनेशनल फ्लाइटें जरूरी
श्री योगी के द्वारा एयर कनैक्‍टविटी को बढाने के प्रयासों का उल्‍लेख करने के साथ ही कहडाला कि आगरा में इंटरनेशनल फ्लाइटें आनी चाहिये और यह काम भारतीय जनता पार्टी के सतता में रहने से ही संभव है।
अब शाह सहाब को क्‍या मालूम कि आगरा में उनकी पार्टी के कर्त्‍ताध्‍रताओं को अगर कोयी विषय अप्रिय है तो वह आगरा की इंटरनेशनल फ्लाइटों से कनैक्‍टिविटी । प्रधान मंत्री श्री नरेन्‍द्र मोदी ने भी उन्‍ही के समान ही केन्‍द्र में सरकार आने पर आगरा की जरूरत के अनुरूप यहां इटरनेशनल एयरपोर्ट बनाये जाने की बात मंच से कहडाली। बाद में अपने एक प्रभावशाली मंत्री की सशक्‍त लाबिंग के कारण इंटरनेशनल एयरपोर्ट का ग्रीनफील्‍ड प्रोजेक्‍ट जैबर (ग्रेटर नौयडा ) ले जाना पडा था। इस शिफ्टिंग के कारण जब भी श्री मोदी आगरा आये उन्‍हे आगरा की इंटरनेशनल फ्लाइटों से कनैक्‍टिविटी संबधी जरूरत से जुडे तीखे सवालों से जूझना पडा।
आगरा के प्रबुद्धजन ही नहीं राजनैतिक समीक्षक तक केन्‍द्र सरकार के फैसले को आगरा के साथ नाइंसाफी मानते हैं। फिलहाल आगरा में 70 साल पुराने सिविल एन्‍कलेव को खेरिया वायुसेना के बाहर राष्‍ट्रीय नेता पं दीन दयाल उपाध्‍याय के ना रख कर धनौली और बल्‍हेरा गांवों में शिफ्ट किया जा रहा है।